text: শোয়েব সর্বনাম  (জন্ম: ২৩ ফেব্রুয়ারি, ১৯৮৫) বাংলাদেশের একজন কবি, কথাসাহিত্যিক, শিশুসাহিত্যিক, গীতিকার, কলামিস্ট, সাংবাদিক এবং চলচ্চিত্র সংসদকর্মি।
  
  তিনি শূন্য দশকের বাঙালি সাহিত্যিকদের মধ্যে অন্যতম। বাংলা কথাসাহিত্যে তিনি নিরীক্ষামূলক গদ্যশৈলীর জন্য আলোচিত। তার প্রকাশিত গ্রন্থের সংখ্যা চারটি। তার লেখা সাক্ষাতকারধর্মি বই  শাওনের বয়ানে হুমায়ূন  অমর একুশে গ্রন্থমেলা ২০১৮ বেস্টসেলার বিবেচিত হয়। শোয়েব শিল্পসাহিত্য বিষয়ক ওয়েব ম্যাগাজিন ফিকশন ফ্যাক্টরির ব্যবস্থাপক ও প্রধান উদ্যোক্তা।
  
  জীবনী 
  শোয়েব সর্বনাম ১৯৮৫ সালে ঢাকার আজিমপুরে জন্মগ্রহণ করেন। তার পিতা শেখ আবু আসাদ একজন মুক্তিযোদ্ধা। তিনি প্রাতিষ্ঠানিকভাবে বিজ্ঞানের ছাত্র, অপ্রাতিষ্ঠানিকভাবে দর্শন ও সাহিত্যে শিক্ষাগ্রহণ করেছেন।
  
  শোয়েব বাংলাদেশের অন্যতম চলচ্চিত্র সংগঠন ম্যুভিয়ানা ফিল্ম সোসাইটির অন্যতম প্রতিষ্ঠাতা। তিনি বাংলাদেশের লিটলম্যাগাজিন আন্দোলনের একজন প্রথম সারির কর্মী, ২০০৯ সালে বাংলাদেশের অন্যতম লিটলম্যাগ লোক  পত্রিকায় তার প্রথম কবিতা প্রকাশিত হয়। ২০১০ সালে 'চতুর্থ জাতীয় লিটলম্যাগ মেলা'য় তিনি প্রচার ও প্রকাশনা সম্পাদকের দায়িত্ব পালন করেন।
  
  তিনি পেশায় একজন সাংবাদিক, তার সর্বশেষ কর্মস্থল দৈনিক ইত্তেফাক। বর্তমানে তিনি নড়াইল এক্সপ্রেস ফাউন্ডেশনের সংস্কৃতি বিষয়ক সম্পাদকের দায়িত্ব পালন করছেন। ২০২০ সালে তিনি অন্যতম উদ্যোক্তা ও ব্যবস্থাপক হিসেবে বাংলা শিল্পসাহিত্য বিষয়ক ওয়েব ম্যাগাজিন ফিকশন ফ্যাক্টরির পত্তন করেন।
  
  গ্রন্থপঞ্জি 
  
   কলা ছবি আঁকে  ( শিশুসাহিত্য, প্রকাশক রুম টু রীড,২০১২) , ISBN 9789843356123 
   বাংলা বই  ( ফিকশন, পরিবেশক পাঠসূত্র, ২০১৭) ISBN 9781234562340 
   শাওনের বয়ানে হুমায়ূন  ( সাক্ষাৎকার, প্রকাশক অবসর প্রকাশনা সংস্থা, ২০১৮) ISBN 9789848798720 
   খারাপ খারাপ কবিতা, ( কবিতা, প্রকাশক বৈভব, ২০১৯) ISBN 9789849379684
  
  তথ্যসূত্র
title: শোয়েব সর্বনাম